open-index/open-wikipedia-markdown huggingface dataset:
Sven Erik Svedman

**Sven Erik Svedman** (født 13. oktober 1946) er en norsk diplomat og politiker (Høyre). Han var president i EFTAs overvåkningsorgan (ESA), utnevnt for perioden fra 1. september 2015 til 31. desember 2017. 

Han har vært utenriksråd og statssekretær i Utenriksdepartementet i Jan P. Syses regjering (1989&ndash;1990). Han er utdannet siviløkonom fra Universitetet i Lund. Svedman har vært ekspedisjonssjef i UD og minister ved Norges ambassade i Washington, ambassadør i Tel Aviv, og ambassadør i Paris. Fra 2007 til 2014 var han ambassadør i Berlin. Deretter var han sjeføkonom i Utenriksdepartementet frem til han ble utnevnt som president i ESA i 2015. 

Svedman ble i 2000 utnevnt til kommandør av Den Kongelige Norske Fortjenstorden og ble i 2005 utnevnt til kommandør med stjerne av St. Olavs Orden.

## Referanser


## Eksterne lenker
*
Ingelin Killengreen

**Ingelin Christine Killengreen** (født **Kvamme**; 1947) er en norsk jurist.

Hun har vært ekspedisjonssjef 1988–1993 og departementsråd (1994) i Justisdepartementet, samt politimester i Oslo 1994–2000. Hun var fra 2000 til 2011 politidirektør. I februar 2011 ble hun utnevnt til departementsråd i Fornyings-, administrasjons- og kirkedepartementet. 

Fra 2013 til 2016 var hun direktør i Direktoratet for forvaltning og IKT. 

Killengreen tok examen artium ved Bergen katedralskole i 1966, deretter husmorskole i 1968 og ble utdannet cand.jur. ved Universitetet i Oslo i 1972. Hun gikk sjefskurset ved Forsvarets høgskole i 1989.

Killengreen er datter av høyesterettsadvokat Alfred G. Kvamme og giftet seg med advokat John Killengreen (1946–2009) i 1972.

## Utmerkelser
Killengreen ble i 1997 utnevnt til storridder av Den islandske falkeorden. I 2005 fikk Killengreen utnevnelsen som kommandør med stjerne av St. Olavs Orden for sin embetstjeneste. Samme år ble hun også tildelt Kongehusets 100-årsmedalje. 

Ved fratredelsen som politidirektør i 2011 ble Killengreen tildelt Politiets hederskors.

## Referanser




## Eksterne lenker
* 
*
Liste over departementsråder i Justisdepartementet

**Liste over departementsråder i Justisdepartementet** viser departementsrådene i Justis- og beredskapsdepartementet, tidligere Justis- og politidepartementet.

* Rolv Ryssdal (1956&ndash;1964) (stilling opprettet)
* ..
* Leif T. Eldring (1979&ndash;1986)
* Hans Vaalund (1986&ndash;1991)
* Leif T. Eldring (1992&ndash;1994)
* Ingelin Killengreen (1994&ndash;1995)
* Rakel Surlien (1995&ndash;1997)
* Morten Ruud (22. august 1997- 1998)
* Sven Ole Fagernæs (1998&ndash;2001) (konstituert)
* Morten Ruud (2001&ndash;2012)
* Tor Saglie (2012–2018)
* Heidi Heggenes (2018–)

## Referanser


## Kilder
* Kolsrud, Ole (2008) Rekonstruksjon og Reform. Regjeringskontorene 1945-2005. Administrasjonsarkiver nr 430. Uforlaget. Oslo.
* Grønlie, Tore og Yngve Flo (2009) Sentraladministrasjonens historie etter 1945. Den nye staten? Tiden etter 1980. Bergen. Fagbokforlaget.
Ellen Holager Andenæs

**Ellen Aimee Holager Andenæs** (født 1947) er en norsk jurist. Hun arbeider som forsvarsadvokat og er partner i advokatfirmaet Andenæs Aaløkken Veum DA. 

## Liv og virke
I 1983 ble hun Norges første kvinnelige statsadvokat (Statsadvokatene i Eidsivating, frem til 1987). Hun har også arbeidet i politiet; som  politiinspektør/sjef for Ordensavdelingen (1987–1994) og for Kriminalavdelingen (1994) ved Oslo politikammer. 

I årene 1994–1996 var hun konstituert lagdommer ved Borgarting lagmannsrett, og hun var konstituert sjef for Politiets overvåkingstjeneste fra desember 1996 til august 1997. Hun var da Norges første kvinnelige overvåkningssjef (Janne Kristiansen ble i 2009 den første kvinnen i fast stilling i embetet). Siden august 1997 har hun praktisert som forsvarsadvokat i Oslo.

Hun vikarierte for Silje Stang som programleder i fjernsynsprogrammet *[[Torsdagsklubben]]* noen ganger vinteren 2004, og var gjest på *[[Nytt på nytt|Nytt på Nytt]]* høsten 2015.

Andenæs var gift med  professor i rettsvitenskap Mads Henry Andenæs

## Stillinger
* 1973–1975 konsulent, Forbrukerombudet
* 1975–1977 konsulent, Oslo ligningskontor
* 1977–1982 politiadjutant, Oslo politikammer
* 1982–1983 riksadvokatfullmektig, Riksadvokatembetet
* 1983–1987 statsadvokat, Eidsivating statsadvokatembeter
* 1987–1994 ordenssjef, Oslo politikammer
* 1994–1994 kriminalsjef, Oslo politikammer
* 1994–1996 konstituert lagdommer, Borgarting lagmannsrett
* 1996–1997 konstituert overvåkningssjef, Politiets overvåkningstjeneste
* 1996–2005 egen advokatpraksis tilknyttet Advokatene ved Tinghuset
* 2005–partner, advokatfirma Andenæs Aaløkken Veum DA

## Referanser


## Eksterne lenker
*
Gunhild Øyangen

**Gunhild Elise Øyangen** (født 1947) er en norsk gårdbruker, lektor og politiker (Ap).

## Bakgrunn og virke
Hun var innvalgt på Stortinget fra Sør-Trøndelag 1989–2005, og var landbruksminister 1986–1989 og 1990–1996 i henholdsvis regjeringen Brundtland II og Brundtland III. Øyangen var Norges første kvinnelige landbruksminister og den landbruksministeren som har sittet lengst.

Hun ble født i Levanger i 1947, som datter av gårdbruker og jordbærdyrker Kåre Utnes (1917–1990) og gårdbruker Hildur Bergljot Nilsen (1920–1982). Hun tok examen artium i 1967, ble cand.philol. i 1975, og har pedagogisk seminar fra 1977. Hun var timelærer ved Gerhard Schønings skole 1972–1973, lektor ved Brandsfjord barne- og ungdomsskole i Roan 1975–1977 og 1978–1980, ved Torshus folkehøgskole i Orkdal 1977–1978 og ved Orkdal videregående skole 1980–1981. 

## Regjering
* 9. mai 1986–16. oktober 1989 statsråd i Landbruksdepartementet
* 3. november 1990–25. oktober 1996 statsråd i Landbruksdepartementet

## Stortingskomiteer
* 2001–2005 medlem av Utenrikskomiteen
* 2001–2005 medlem av Den utvidede utenrikskomiteen
* 1997–2001 nestleder av Sosialkomiteen
* 1997–2001 varamedlem av Den utvidede utenrikskomiteen
* 1993–1997 leder av Sosialkomiteen
* 1989–1993 nestleder av Landbrukskomiteen
* 1989–1993 varamedlem av Den utvidede utenriks- og konstitusjonskomiteen

## Referanser


## Eksterne lenker
* 
* Stortinget.no - Biografi
Popium

**Popium** (uttales *påppium*) er en musikkgruppe fra Bergen, dannet i 1998. Gruppen ledes av låtskriver, vokalist og gitarist Frank Hammersland, tidligere frontfigur i Pogo Pops. Popium spiller melodiøs pop/rock ikke ulikt stilen til nevnte Pogo Pops.

Gruppen har av enkelte fått merkelappen supergruppe fordi medlemmene har bakgrunn i andre kjente bergenske grupper som Pogo Pops, Barbie Bones og Chocolate Overdose, men gruppen selv sier at de bare er «en gjeng kompiser som liker samme musikken». De har vært nominert til Spellemannprisen 2001 i klassen årets musikkvideo for «Favourite Blunders», Spellemannprisen 2002 i klassen popgruppe for *[[Permanently High]]* og Alarmprisen 2003 i klassen beste musikkvideo for «Beautiful Thing».

## Medlemmer
* Frank Hammersland – vokal, gitar
* Yngve Sætre – keyboard
* Frode Unneland – slagverk
* Christer Ottesen – bass
*  – gitar

## Diskografi
**[[Popium (album)|Popium]]* (2001)
**[[Permanently High]]* (2002)
**[[Camp (album)|Camp]]* (2004)
**[[The Miniature Mile]]* (2006)

## Referanser


## Eksterne lenker
* 
*  Offisiell MySpace-side
Louis-Ernest Dubois

**Louis-Ernest Dubois** (født 1. september 1856 i Saint-Calais i Frankrike, død 23. september 1929 i Paris) var en av den katolske kirkes kardinaler, og erkebiskop av Rouen 1909&ndash;1920 og Paris 1920&ndash;1929. Han ble kreert til kardinal i 1916 av pave Benedikt XV, med Santa Maria in Aquiro som tittelkirke, og deltok på konklavet 1922 som valgte pave Pius XI.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Biskop Eugène-Charles-Joseph de Mazenod (1782-1861) *1832
* Kardinal Joseph Hippolyte Guibert (1802-1886) *1842
* Kardinal François-Marie-Benjamin Richard de la Vergne (1819-1908) *1872
* Biskop Marie-Prosper-Adolphe de Bonfils (1841-1912) *1898
* Kardinal *Louis-Ernest Dubois* (1856-1929) *1901

## Referanser


## Bibliografi
* Michel Florisoone: Le Cardinal Dubois. Paris 1929
* Henri-Louis Odolin: Le Cardinal Dubois, 1856-1929: Souvenirs. Paris 1931

## Eksterne lenker
* Biografi på The Cardinals of the Holy Roman Church
Huglo

**Huglo** er en øy og bydel i Stord kommune i Hordaland og ligger øst for øyen Stord ved utløpet av Hardangerfjorden. Huglo har en spesiell geologi, og det har derfor vært gruvedrift på øyen. I dag domineres næringslivet på Huglo av jordbruk. Ovnsmuseet på Nordhuglo er en av øyens severdigheter.

Det er cirka 100 innbyggere på Huglo. Største bedrift er Sortland Møbelfabrikk på Sør-Huglo. Øyen har dessuten skole, barnehage, ungdomshus og kapell. Høsten 2012 ble skolen omgjort til en sovende skole. Elevene ved skolen fraktes i Taxi til Rommetveit skule på Stord.

Øyen har ferjeforbindelse til Hodnanes på Tysnes og Jektavik på Stord.

Huglo er gammelnorsk for «haugen».

I 2009 ble Huglo med i det treårige regionale utviklingsprogrammet for småsamfunn i Hordaland, livOGlyst. Målet er å skape et robust samfunn og snu folketallsnedgangen.

## Referanser


## Eksterne lenker
* Les mer om Huglo
* Huglo skule (inkluderer kart over Huglo)
* Biologisk mangfold på blant annet Huglo 
* Huglo bedehuskapell
* Artikkel om ovnsmuseet
* LivOGlyst
Paavo Lipponen

**Paavo Lipponen** (født 1941) er en finsk sosialdemokratisk politiker.

Han var Finlands statsminister i årene 1995&ndash;2003, og er den som har sittet nest lengst i stillingen i Finland etter Kalevi Sorsa. Lipponen var kandidat til stillingen som ordfører for Europakommisjonen i 2004, men tapte for portugiseren José Manuel Barroso. I mars 2005 meldte Lipponen at han går av som ordfører for Finlands sosialdemokratiske parti, en stilling han har besatt i tolv år.

Etter sin aktive politiske karrière har han jobbet som konsulent, blant annet med bygging av naturgassrørledning i Østersjøen. I august 2008 ble Lipponen ansatt i gassledningprosjektet Nord Stream. Ansettelsen ble kritisert av flere østeuropeiske land. Polen skal angivelig blokkert Lipponens kandidatur som EUs utenrikspolitiske sjef på grunn av hans bånd til prosjektet. I 2016 ble han tildelt prisen High North Hero for sitt politiske arbeid for å fremme Arktis.

## Referanser


## Eksterne lenker
* 
* 
* 
* Paavo Lipponen på riksdagens sider
Georg Ratzinger (1844–1899)

**Georg Ratzinger** (født 3. april 1844 i Rickering ved Deggendorf, død 3. desember 1899 i München) var en bayersk romersk-katolsk geistlig, politisk økonom, sosialreformator, journalist, forfatter og politiker.

## Liv og virke
Bondesønnen Ratzinger gikk på gymnasiet i Passau fra 1855 til 1863, studerte teologi i München til 1867 og ble presteviet samme år. I 1868 tok han doktorgraden i teologi i München. I de følgende årene arbeidet han delvis som prest og delvis som journalist. I 1869 ble han kapellan i Berchtesgaden, og fra 1870 til 1871 var han redaktør for avisen *Fränkisches Volksblatt* i Würzburg. I  1872–1874 var han så kapellan i Landshut, og deretter frem til 1876 redaktør for *Volksfreund* i München.

Ratzinger var innvalgt i parlamentet i Kongeriket Bayern, landdagen, fra 1875 til 1878 og igjen fra 1893 til sin død. Han var også innvalgt i den tyske Riksdagen fra 1877 til 1878 og igjen fra 1898. Han tilhørte først Bayerische Patriotenpartei, men sammen med andre tilhengere av en mer betont katolsk kurs valgte han å forlate partiet. Han ble så valgt inn i begge parlamentene på nytt med støtte fra Bayerischer Bauernbund. Ratzinger var først og fremst sosialpolitiker, og arbeidet bl.a. for å få slutt på barnearbeid.

Med unntak av tre år som sogneprest i Günzelhafen fra 1885 til 1888 bodde han hovedsakelig i München, hvor han var virksom innen journalistikk og forskning.

Som akademiker utmerker Ratzinger seg med sitt arbeid innen politisk økonomi og historie. Hans viktigste verker er *Geschichte der Armenflege* (fattigpleiens historie), som han fikk en pris for i 1868, *Die Volkswirtschaft in ihrer sittlichen Grundlagen. Ethischsociale studien über Cultur und Civilisation*, hvor han argumenterer for at kristendommens etiske prinsipper er det eneste sanne grunnlaget for politisk økonomi og går mot Adam Smiths «materialistiske system», og endelig *Forschungen zur bayerischen Geschichte*, hvor han tar for seg Bayerns tidlige historie og sivilisasjonshistorie. Mindre viktige verker inkluderer *Das Concil und die deutsche Wissenschaft* og *Die Erhaltung des Bauernstandes*. Innen økonomisk og sosial reform hører han til de mest betydelige katolske forfattere i sin tid.

Han er grandonkel til pave Benedikt XVI og kirkemusikeren Georg Ratzinger.

## Referanser


## Eksterne lenker
* 
* Georg Ratzinger alias Robert Waldhausen ''Jüdisches Erwerbsleben. Skizzen aus dem sozialen Leben der Gegenwart'' (1892)
* Georg Ratzinger alias Gottfried Wolf ''Das Judentum in Bayern. Skizzen aus der Vergangenheit und Vorschläge für die Zukunft'' (1897)
Tigris

**Tigris** er den østre floden i flodparet som definerer Mesopotamia (= Landet mellom elvene). Tigris er omtrent 1&nbsp;900 km lang og har sitt utspring i Taurus-fjellene øst i Tyrkia. 

Tigris renner fra Anatolia gjennom Irak. Den møter Eufrat nær Al Qurna i Sør-Irak og danner sammen med Eufrat floden Shatt al-Arab, som i sin tur flyter ut i Den persiske bukt. Tigris får vann fra mange sideelver, blant annet Diyala, Store Zab og Lille Zab. Byene Bagdad, Tikrit og Mosul ligger ved Tigris. 

I motsetning til den langsomtflytende Eufrat har Tigris bratte banker. Derfor renner vannet raskt av gårde, og derfor var elvens middelpersiskenavn *Tigra* (= pilen). Dette gjenspeiles også i Tigris' arabiske navn **Dijlah**, som også betyr «pil».

## Religion og mytologi
I sumerisk mytologi er Tigris skapt av guden Enki, som fylte den med rennende vann.

I hitittisk og hurrisk mytologi kalles elven *Aranzahs* eller *Aranzah* (navnet er litt forskjellig på de to språkene), og floden anses å være en guddom. Denne elveguden var sønn av Kumarbi og bror til Teshub og Tašmišu. Kumarbi spyttet ut de tre sønnene slik at de havnet på Kanzurasfjellet. Senere konspirerte Aranzah med Anu og Teshub for å ødelegge Kumarbi (Kumarbisyklusen).

Tigris nevnes to ganger i Bibelen. I Første Mosebok kalles elven Hiddekel, og nevnes som den tredje av de fire elvene som strømmer ut av Edens have. I Daniels bok mottar Daniel ett av sine syn der: «Den tjuefjerde dagen i den første måneden sto jeg ved bredden av Storelven, det vil si Tigris. Jeg løftet øynene. Jeg så, og se! – en mann kledd i lin, med et belte av Ufas-gull om livet.»

Ifølge Epiphanius av Salamis (Ancoratus) har Tigris utspring i Paradiset. Han mente den forlot Paradiset som en underjordisk elv, for siden å dukke opp til overflaten igjen i Armenia. 

I Philostorgius' kirkehistorie har Tigris sitt utspring i Den hyrkaniske sjø, som Driver med forbehold identifiserer som Vansjøen.

## Litteratur
* H. F. Russell: «Shalmaneser's campaign to Urartu in 856 B.C. and the historical geography of Eastern Anatolia according to the Assyrian sources». *Anatolian Studies* 34, 1984, s. 171–201.
* Alessandro Scafi: *Mapping Paradise, a history of heaven on earth*, London, British Library 2006.
* Karl Holl (utg.): *Epiphanius von Salamis,  Ancoratus und Panárion*. Bd 1 og 2 (Leipzig, Hinrichs  1915–1922); Bd. 3, utg. av Hans Lietzmann, Leipzig, Hinrichs  1933.
* O. Aytuǧ Taşyürek: «Some New Assyrian rock-reliefs in Turkey». *Anatolian Studies* 25, 1975, s. 169–180.
* Karlheinz Kessler: Untersuchungen zur historischen Topographie Nordmesopotamiens*, Wiesbaden 1980, s. 138.
* D. Oates: *Studies in the Ancient history of Northern Iraq.''

## Referanser


## Eksterne lenker
* 
* Livius.org: Tigris 
* 
* Managing the Tigris and Euphrates Watershed
* Bibliography on Water Resources and International Law Peace Palace Library
* https://web.archive.org/web/20151119012635/http://www.naval-history.net/WW1Battle1408Mesopotamia.htm
Overmennesket

**Overmennesket** (tysk: *Übermensch*, IFA: [ˈʔyːbɐmɛnʃ]) er et filosofisk begrep som ble brukt av den tyske filosofen Friedrich Nietzsche i flere verk, blant annet i *[[Also sprach Zarathustra]]* (1883).

*Der Übermensch* er, ifølge Nietzsche, et mål som menneskeheten bør sette for seg selv. Det representerer et skifte fra kristendommens «annen-verdenshet» til den manifesterte «denne-verdenshet».

Nietzsches søster, Elisabeth Förster-Nietzsche, som var anti-semitt og medlem av NSDAP, skapte etter brorens død et bilde av hans verk som passet inn i nasjonalsosialistisk ideologi. 

## Referanser
Billefjorden

**Billefjorden** er den midtre av de tre fjordarmene innerst i Isfjorden på Spitsbergen på Svalbard. Fjorden er 30&nbsp;km lang og 5&ndash;8&nbsp;km bred og ligger mellom Bünsow Land og Dickson Land. 

Innerst i fjorden ligger den fraflyttede russiske bosettingen Pyramiden, samt De Geerfjellet (1023 m) og Nordenskiöldbreen. Det er en rekke fyrlykter langs kysten på begge sider av fjorden.

Helt i sørvest skjærer Skansbukta seg 2,2 kilometer nordover fra fjorden, med lagdelte fjellstrukturer og rikt planteliv. Østkysten tilhører Sassen-Bünsow Land nasjonalpark, men den strekker seg ikke ut i selve fjorden. Helt i sørøst avgrenses fjorden ved Gåsøyane og Gåsøyane fuglereservat, som også er et Ramsarområde.

Fjorden har navn etter den nederlandske hvalfangeren Cornelius Claeszoon Bille, som ifølge nedtegnelser skal ha vært i aktivitet i 1675. Det har vært brukt navn som *Klaas Billen Bay*' for å beskrive fjorden. Navnet ble opprinnelig brukt om Adventfjorden, men Dunér og Nordenskiöld anvendte navnet slik det brukes i dag. Sommeren 1939 utforsket en britisk-norsk-svensk ekspedisjon Dicksonfjordens, Billefjordens, of Woodfjordens devonske geologi og fossile fauna, anført av den svenske forskeren Erik A Stensiö, og med Anatol Heintz som leder for det norske forskningslaget.

## Referanser
Gåsøyane fuglereservat

**Gåsøyane fuglereservat** er et naturreservat i indre del av Isfjorden, like nordøst for Longyearbyen, på Svalbard. Naturreservatet har siden 1985 status som ramsarområde, på grunn av sin betydning for trekkfugler.

Reservatet ble opprettet ved kongelig resolusjon 1. juni 1973, for å sikre et viktig hekke- og oppholdsområde for fugl, spesielt ærfugl og gjess. Fredningen var en del av en større vernepakke for Svalbard, som omfattet tre nasjonalparker (Sør-Spitsbergen nasjonalpark, Forlandet nasjonalpark og Nordvest-Spitsbergen nasjonalpark), to ordinære naturreservat (Nordaust-Svalbard naturreservat, Søraust-Svalbard naturreservat) og 15 fuglereservater langs vestkysten av Spitsbergen.

Øygruppa består av tre små øyer med gressvegetasjon og noen få ferskvannsdammer. Gåsøyane er et viktig hekkeområde for hvitkinngås og ærfugl. Den kanskje viktigste bestanden her er likevel måkefuglen havhest, som har Gåsøyane som en av sine aller viktigste hekkeplasser.

Man skal holde lang avstand fra fuglereservatene i hekketiden for å unngå at fugleforeldre blir skremt bort og rovfugl eller fjellrev tar eggene. Fuglene kan forstyrres selv på flere hundre meters hold.

## Se også
* Ramsar-områder i Norge
* Verneområder på Svalbard

## Referanser


## Eksterne lenker
* 
* sabima.no: Ramsarområdene i Norge
Guissezholmen fuglereservat

**Guissezholmen fuglereservat** er et naturreservat som omfatter holmene ved Kapp Guissez på østsiden av munningen av Krossfjorden på sørvestsiden av Haakon VII Land på Spitsbergen på Svalbard. Reservatet ble opprettet ved kongelig resolusjon 1. juni 1973 og er på 416 dekar.

Fuglefjellene her har blant annet gjess og ærfugl. Man skal holde lang avstand fra fuglereservatene i hekketiden for å unngå at fugleforeldre blir skremt bort og rovfugl eller fjellrev tar eggene. Fuglene kan forstyrres selv på flere hundre meters hold.

## Se også
* Verneområder på Svalbard

## Referanser
Menighet

**Menighet** (av middelnedertysk *menheit*, fellesskap) er et lokalt geografisk trossamfunn, med medlemmer som bor innenfor et nærmere definert område og kommer sammen i samme forsamlingshus. 

Ordet menighet kan også sikte til en større gruppe religiøse mennesker. Det kan brukes om et helt trossamfunn med alle dets medlemmer.

I overført (ikke religiøs) betydning kan ordet også brukes om en gruppe personer med samme mening eller felles sak som de står for.

Den norske kirke er i dag organisert i bispedømmer, prostier og menigheter. En menighet er befolkningen i et område som hører til en kirke. Tidligere kaltes et område med tilhørende kirke som oftest et sogn, mens et geografisk distrikt med en stab av prester og andre ansatte kaltes et prestegjeld, som besto av ett eller flere sogn. 

Frelsesarmeen er organisert eller oppbygd etter forbilde fra militæret. Der kalles en menighet for et *korps* (Se militærkorps). Flere korps kalles en divisjon og flere divisjoner, ofte på tvers av landegrenser, kalles et territorium. Norge er sammen med Island og Færøyene ett territorium. Lederen for et territorium kalles kommandør.

## Se også
* Menighetsråd
* Sokn
* Megakirker
Schnappi, das kleine Krokodil

**Schnappi, das kleine Krokodil** (tysk «Schnappi, den lille krokodillen») er en tegnefilmfigur som er en liten krokodille som bor ved Nilen i Egypt. Navnet *Schnappi* henspiller på det tyske verbet *schnappen*, som betyr *å snappe (til seg)*. Schnappi ble kjent gjennom en barnesang med samme navn, som i begynnelsen av 2005 nådde førsteplass på hitlistene i flere land. Sangerinnen er Joy Gruttmann, som var fem år gammel da opptaket ble gjort. Hun er niese av komponisten Iris Gruttmann, som har skrevet musikken.

Sammen med Rosita Blissenbach skrev Iris Gruttmann også teksten til sangen og offentliggjorde den første gang i 2001. I sangen synger Schnappi om seg selv og sitt liv ved Nilen. Det fengende refrenget og den enkle teksten har vært hovedårsaken til sangens popularitet.

Schnappis opphav er ARDs barnesending *[[Die Sendung mit der Maus]]* (direkte oversatt «Sendingen med musa»). Schnappi var ment å være en barnefilmfigur, men har nå fått kultstatus blant mange Internett-brukere i alle aldre.

I løpet av sommermånedene i 2004 ble sangen «Schnappi» plutselig populær. I begynnelsen ble den spilt om igjen og om igjen på Internettradio. I juli 2004 spredde sangen seg via forskjellige websider, chatforum og webforum og ble så kjent at man besluttet, i slutten av 2004, å gi ut en single. For TV ble det laget en musikkvideo.

Sangen nådde førsteplass på hitlistene i Tyskland første uken i 2005, og nådde siden førsteplass i Østerrike, Sveits, Nederland, Norge med flere. Den belgiske technogruppen Dynamite laget en coverversion som nådde sjuendeplass i Belgia og andreplass i Nederland.

Som en følge av singelens suksess har folk som har vært kritiske overfor musikkindustrien påpekt at illegal nedlasting av opphavsrettslig beskyttet musikk ikke trenger å bety tap for musikkindustrien. I dette tilfellet, tvert om, ettersom spredningen på Internett har bidratt betydelig til markedsføringen av sangen.

Fenomenet at barnesanger plutselig blir populære utenfor den egentlige målgruppen har skjedd flere ganger før, blant annet med musikken fra *Byggmester Bob* på 1990-tallet.


## Listeplasseringer
## Singler
;Schnappi
:DE: **1** - 20. desember, 2004 – ...
:AT: **1** - 26. desember, 2004 – ...
:CH: **1** - 2. januar, 2005 – ...
:NL: **1** - 1. februar, 2005 – ...
:BE: **1** - 5. februar, 2005 – ...
:DK: **2** - 25. februar, 2005 – ...
:NO: **1** - 23. mars, 2005 – ...
:SE: **1** - 21. april, 2005 – ...
:GR: **19** - 23. april, 2005 – ...
:NZ: **2** - 25. april, 2005 – ...
:FI: **15** - 13. mai, 2005 – ...
:AU: **6** - 11. juli, 2005 – ...
:FR: **14** - 30. juli, 2005 – ...


## Eksterne lenker
* Offisielt nettsted (tysk)
Karl Joseph Schulte

**Karl Joseph Schulte** (født 14. september 1871 i Haus Valbert Münster i bispedømmet Paderborn i Tyskland, død 11. mars 1941 i Köln) var en av Den katolske kirkes kardinaler, og var biskop av Paderborn 1910&ndash;1920, og erkebiskop av Köln 1920&ndash;1941.

I 1921 ble han kreert til kardinal av pave Benedikt XV, med Santi Quattro Coronati som tittelkirke. Han deltok på konklavet 1922 som valgte pave Pius XI, og konklavet 1939 som valgte pave Pius XII.
## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Kardinal Giovanni Carlo Boschi (1715-1788) *1760
* Kardinal Bartolomeo Pacca (1756-1844) *1786
* Kardinal Francesco Serra Cassano (1783-1850) *1817
* Erkebiskop Joseph Maria Johann Nepomuk von Fraunberg (1768-1842) *1819
* Kardinal Johannes von Geissel (1796-1864) *1837
* Biskop Eduard Jakob Wedekin (1796-1870) *1849
* Kardinal Paul Ludolf Melchers (1813-1895) *1858
* Kardinal Philipp Krementz (1819-1899) *1868
* Kardinal Anton Hubert Fischer (1840-1912) *1889
* Kardinal *Karl Joseph Schulte* (1871-1941) *1910

## Referanser


## Eksterne lenker
* Biografi på The Cardinals of the Holy Roman Church
Bolesław Filipiak

**Bolesław Filipiak** (født 1. september 1901 i Ośniszczewko nær Gniezno i Polen, død 14. oktober 1978 i Poznań) var en av den katolske kirkes kardinaler, og var dekanus for den romerske rota 1948–1957, en domstol i Vatikanet.

## Liv og virke
Filipiak fikk sin teologiske utdannelse i Poznań og i Roma, og ble presteviet i 1926 i Gniezno. Etter noen års pastoralt arbeid ble han sendt til fordypningsstudier i Roma.

Han ble sekretær for Gnieznos erkebiskop, kardinal August Hlond, 1933–1944. Mellom 1944 og 1945 satt han i nazistenes fengsler.

Han ble kalt til Roma i 1947 som *auditor* (dommer) ved Den hellige romerske Rota, og etter tyve år som rotadommer rykket han opp som dekanus for denne domstolen i 1967. I 1976 ble han både utnevnt til erkebiskop og kreert til kardinal av pave Paul VI. På grunn av sviktende helse kunne han ikke delta ved konklavet august 1978, og heller ikke reise til Roma for å delta ved konklavet oktober 1978 – han døde  samme dag dette konklavet trådte sammen.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1777
* Kardinal Pietro Francesco Galleffi (1770-1837) *1819
* Kardinal Filippo de Angelis (1792-1877) *1826
* Kardinal Amilcare Malagola (1840-1895) *1876
* Kardinal Giovanni Tacci Porcelli (1840-1895) *1876
*Pave Johannes XXIII (1881-1963) *1924
* Kardinal Pericle Felici (1911-1982) *1960
*Kardinal *Bolesław Filipiak* (1901-1978) *1976

## Referanser


## Eksterne lenker
* Biografi på The Cardinals of the Holy Roman Church
Sørkapp fuglereservat

**Sørkapp fuglereservat** er et naturreservat på Sørkapp Land på Spitsbergen på Svalbard, som ligger innenfor grensene til Sør-Spitsbergen nasjonalpark. 

Fuglereservatet omfatter Sørkappøya, Tokrossøya, Stjernøya, Sørkappholmane, Austrevet og de øvrige øyene, holmene og skjærene sørvest for Øyrlandet. Sørkapp fuglereservat omfatter også havet omkring øyene ut til 300 meter fra land eller skjær ved laveste vannstand.

Reservatet ble opprettet ved kongelig resolusjon 1. juni 1973 og er på 35&nbsp;986 dekar. Formålet med fredningen er å sikre et viktig hekke- og oppholdsområde for fugl, spesielt ærfugl og gjess. I perioden fra 15. mai til 15. august er all ferdsel, inkludert ferdsel på sjøen og landing med luftfartøy forbudt. 

Sammen med de tilgrensende områdene Stormbukta og Sørkapplandet ble reservatet i 2011 utpekt som ramsarområde.

Man skal holde lang avstand fra fuglereservatene i hekketiden for å unngå at fugleforeldre blir skremt bort og rovfugl eller fjellrev tar eggene. Fuglene kan forstyrres selv på flere hundre meters hold.

## Se også
*Liste over ramsarområder i Norge
* Verneområder på Svalbard

## Referanser


## Eksterne lenker
* Kart over Sørkapp fuglereservat
Frankisk

**Frankisk** kan sikte til:

* Språket, se pekersiden frankisk språk.
* Franken, en region som nå ligger i de to tyske delstatene Bayern og Baden-Württemberg.
* Frankere, en betegnelse på en vestgermansk stammesammenslutning som første gang er bevitnet på 200-tallet e.Kr., og som da levde i området nord og øst for elven nedre Rhinen, et område som i dag fortsatt heter Franken.
Moseøya fuglereservat

**Moseøya fuglereservat** er et naturreservat som omfatter Moseøya, en øy midt i Sørgattet mellom Danskøya og Reuschhalvøya, en del av Albert I Land på Spitsbergen, Svalbard. Reservatet ble opprettet ved kongelig resolusjon 1. juni 1973.

Det er store bestander av ærfugl og gjess i fuglefjellene på øya. Man skal holde lang avstand fra fuglereservatene i hekketiden for å unngå at fugleforeldre blir skremt bort og rovfugl eller fjellrev tar eggene. Fuglene kan forstyrres selv på flere hundre meters hold.

## Se også
* Verneområder på Svalbard

## Referanser
Kongsfjorden fuglereservat

**Kongsfjorden fuglereservat** er et naturreservat på en gruppe øyer i indre del av Kongsfjorden på Vest-Spitsbergen, like ved Ny-Ålesund på Svalbard. Naturreservatet har siden 1985 status som ramsarområde, på grunn av sin betydning for trekkfugler. Like innenfor på fastlandet i øst ligger Ossian Sars naturreservat.
 
Reservatet ble opprettet ved kongelig resolusjon 1. juni 1973, for å sikre et viktig hekke- og oppholdsområde for fugl, spesielt ærfugl og gjess. Fredningen var en del av en større vernepakke for Svalbard, som omfattet tre nasjonalparker (Sør-Spitsbergen nasjonalpark, Forlandet nasjonalpark og Nordvest-Spitsbergen nasjonalpark), to ordinære naturreservat (Nordaust-Svalbard naturreservat, Søraust-Svalbard naturreservat) og 15 fuglereservater langs vestkysten av Spitsbergen.
 
Reservatet omfatter Mietholmen, Prins Heinrichøya, Lovénøyane og Eskjeret. Det er rik gressvegetasjon på øyene, noe som gir grunnlag for en betydelig hekkebestand av hvitkinngås og i noe mindre grad av ærfugl. 

Man skal holde lang avstand fra fuglereservatene i hekketiden for å unngå at fugleforeldre blir skremt bort og rovfugl eller fjellrev tar eggene. Fuglene kan forstyrres selv på flere hundre meters hold.

## Se også
*Liste over ramsarområder i Norge
*Verneområder på Svalbard

## Referanser


## Eksterne lenker
* 
* sabima.no: Ramsarområdene i Norge
Badakhshan (provins)

**Badakhshan** er en region som består av deler av nordøstre Afghanistan og sørøstre deler av Tadsjikistan. **Badakshan-provinsen** er en av 34 provinser i Afghanistan og inneholder Wakhan-korridoren. 

## Folket
Badakhshaniene er et eget etnisk-språklig og religiøst samfunn. De er etterkommere av persere som bosatte seg i området rundt år 1000 f.Kr. I afghansk Badakhshan er hovedspråket persisk. Dialektene som blir snakket i tadsjikisk Badakhshan hører til den østre grenen av de iranske språkene. De er slektninger av antikke Sogdian. Religionen er islam.

## Geografi
Sammensetningen av fjelldistriktene, som består av alle de sørlige distriktene i Badahshan og de nordre fjellene og dalene i Nurestan (tidligere *Kafiristan*), ligner resten av Hindu Kush vestover. Hindu Kush er den sørlige kanten av et stort sentralt platå. Det brekker opp i lange spir sørover, der dalene ligger dypt i Nuristan, nesten isolert fra hverandre av de snødekte høydene som deler dem. I nord går platået gradvis nedover mot Amu-Darja, der det faller fra en gjennomsnittlig høyde på 4500 meter til 1200 meter rundt Faizabad, midt i Badakhshan.

## Historie
Grensene ble avgjort av en anglo-russisk avtale i 1873 som anerkjente at «Badakshan med dets nærliggende område Wakhan» skal «tilhøre emiren i Kabul» og begrenset det til den venstre eller sørlige bredden av Amu-Darja. I vest ble grensen til Badakshan trukket i en linje som krysser platåene i Turkmenistan sørover fra der Kunduz og Amu Darya møtes til det østlige vannskillet til Tashkurghan-elva, går videre sørøstover, krysser Kunduz til den treffer Hindu Kush. Den sørlige grensen ble trukket langs fjellryggen til Hindu Kush så langt som Khawak-passet som leder fra Badakshan til Panjshir-dalen. Bortenfor dette var den ubestemt. 

I 1895 ble elva Pjandzj definert som grensen mellom det afghanske og russiske Badakshan. I Sovjetunionen ble den tidligere russiske delen organisert som *[[Gorno-Badakhshan]]* innen den tadsjikiske sovjetiske republikken (fra 1991 uavhengige Tadsjikistan). 

## Referanser
Joseph Höffner

**Joseph Höffner** (født 24. desember 1906 i Horhausen (Westerwald) i Tyskland, død 16. oktober 1987 i Köln) var en av Den katolske Kirkes kardinaler, og var biskop av Münster 1962&ndash;1969, erkebiskop av erkebispedømmet Köln 1969&ndash;1987.

Han ble kreert til kardinal av pave Paul VI i 1969, med *[[Sant'Andrea della Valle]]* som tittelkirke.

Han deltok ved konklavet august 1978 som valgte pave Johannes Paul I, og konklavet oktober 1978 som valgte pave Johannes Paul II.

Han var inntil sin død 1987 den eneste levende tysker som hadde tatt fire doktorgrader (dr.phil., dr.theol., dr.theol., dr.rer.pol.). Den 31. oktober 2003 ble han posthumt gitt ærestittelen «Rettskaffen blant nasjonene» av det israelske holocaust-minnestedet Yad Vashem.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Kardinal Gaetano de Lai (1853–1928) *1911
* Kardinal Raffaele Carlo Rossi (1876–1948) *1920
* Kardinal Amleto Giovanni Cicognani (1883–1973) *1933
* Kardinal Aloisius Muench (1889-1962) *1935
* Biskop Matthias Wehr (1892-1967) *1951
* Kardinal *Joseph Höffner* (1906-1987) *1962

## Referanser


## Eksterne lenker
* Biografi på The Cardinals of the Holy Roman Church
Kapisa (provins)

**Kapisa-provinsen** er en av 34 provinser i Afghanistan. Den ligger øst i landet. Administrasjonssenteret er Mahmud-i-Raqi. Befolkningen er på rundt 420&nbsp;000 og området er på 1842 km². 

## Referanser
Daikondi (provins)

**Daikondi-provinsen** (også skrevet Daikundi) er en av 34 provinser i Afghanistan. Den ble etablert 28. mars 2004. Regionen har tidligere vært et isolert distrikt av Uruzgan-provinsen. 

Den ligger rundt 310 km fra Kabul, og 160 km fra Tarin Kot. Provinsen tilhører Hazarajat, hazarenes område i Hindu Kush-fjellene, og er lokalisert i sørlige sentral-Afghanistan.

## Distrikter

Distriktene Kajran og Kiti er siden 6. oktober 2008 oppført på UNHCRs liste over utrygge steder i Afghanistan.

## Referanser
Paktika (provins)

**Paktika-provinsen** er en av 34 provinser i Afghanistan. Den ligger sørøst i landet, i Hindu Kush. Administrasjonsstedet er Sharan. 

## Referanser
Dari

**Dari** er det lokale navnet på variasjoner av persisk som blir snakket i Afghanistan. Det er det største språket i landet og blir snakket i nordlige og vestlige deler inkludert hovedstaden Kabul i øst. Rundt 30% av befolkningen snakker persisk, men tospråklighet er vidt utbredt. Det er morsmålet til tadsjiker, hazarere og chahr aimak-folkene. Det afghanske dari-språket har blitt sterkt blandet med språk som mongolsk. Dari er såkalte ‘lingua franca’ altså ‘det andre språket’ til pasjtunere. Pasjtunere i Afghanistan snakker Pasjto som sitt morsmål men bruker Dari som sitt andre språk. Grunnen til dette er for å kunne kommunisere med andre folk rundt i sitt eget land (Afghanistan), språket blir brukt som kommunikasjonsform mellom forskjellige språk i Afghanistan og så å si alle boende i Afghanistan kan snakke Dari.

Syntaksen i afghansk persisk er ikke så forskjellig fra iransk-persisk (lokalt kalt *farsi*). For å markere eiendom, bruker afghansk persisk tillegget *-ra*. Vokalsystemet er også noe forskjellig fra iransk persisk.

Disse variasjonene av persisk i Afghanistan er forskjellig fra språket som snakkes av zoroasterne som bor i Yazd og Kerman i Iran, og som også kalles Dari (eller Gabri).

## Referanser


## Kilder
* 
*  dari i Den Store Danske Encyklopædi
*  Dari language i Encyclopædia Britannica

## Eksterne lenker
* Dari - UCLA Language Materials Project, University of California Los Angeles (UCLA).
* Dari böckar og software (www.kodakan.se)
* Dari Alfabetet (www.afghan-web.com) 
* Dari hos Ethnologue
Conch

**Conch** var en selverklært republikk, eller egentlig en mikronasjon, i Florida Keys. Området erklærte seg uavhengig fra USA i 1982 etter at amerikanske grensevakter sperret den eneste veien til fastlandet. Grunnen til at veien ble stengt var at politiet ville gjennomsøke alle biler for narkotika og illegale innvandrere. Dette skapte frustrasjon for innbyggerne som mente at turistindustrien ville bli ødelagt. 

Etter flere forsøk på å fjerne veiblokkeringen erklærte ordføreren i Key West og bystyret den 23. april 1982 Conch for en uavhengig stat. Conch erklærte krig mot USA, men overgav seg etter et minutt og søkte etter bistandspenger. Myndighetene i USA fjernet veiblokkeringene like etterpå.

Den angivelige staten eksisterte i mindre enn én dag.
## Eksterne lenker
*
Hogstklasse

**Hogstklasse** er et begrep i norsk skogbruk, som beskriver skogbestandets utviklingstrinn.

## Hogstklasseinndeling
* Hogstklasse I: Snau skogsmark som skal forynges enten gjennom planting, såing eller naturlig forynging
* Hogstklasse II: Ungskog. Nyetablert skog med tilfredsstillende tetthet (minst 150 planter per daa), høyden er opp til 10 – 12 m. Det kan være aktuelt å utføre ungskogpleie.
* Hogstklasse III: Yngre produksjonsskog. Skogen er blitt så stor at den gir nyttbare dimensjoner. Tilveksten er høy og økende. Tynning er aktuelt.
* Hogstklasse IV: Eldre produksjonsskog. Tilveksten er høy og det er aktuelt med tynning.
* Hogstklasse V: Gammel hogstmoden skog. Skog med lav tilvekst.

I tillegg til de nevnte klassene finnes noe (ca. 2,4 prosent) gammelskog og ørlite urskog (kan kun regnes i promille).

## Eksterne lenker
* Noen begreper i skogbruket
* Hogstklasser
Eurokorpset

**Eurokorpset** er en militærstyrke som består av opp til  soldater fra de franske, tyske, belgiske, luxembourgske og spanske væpnede styrker. Styrken er uavhengig av andre militære kommandolinjer, men kan plasseres under Den nordatlantiske allianses (NATO) kommando, Den europeiske unions (EU) kommando eller andre internasjonale organisasjoner. Ifølge korpsets tilgrunnliggende avtale skal det være rede til å «gjennomføre humanitære hjelpeoppdrag og støtte befolkninger ved en nasjonal eller teknisk katastofe», og videre kunne oppfylle de følgende behov:

* stilles til disposisjon for fredsopprettende eller fredsbevarende oppdrag, for eksempel innen FN eller organisasjonen for sikkerhet og samarbeid i Europa (OSSE).
* settes inn som et mekanisert armékorps i høyintensive kampoperasjoner, for å sikre det felles forsvaret av allierte i henhold til artikkel 5 i Washington-avtalen (NATO) eller Brussel-avtalen (WEU). 

For å greie integrasjonen med NATO i punkt 3, har korpset adoptert NATO-strukturer og prosedyrer. Men korpset er også i stand til å bidra utenfor NATO-kommando og kan bli et nøkkelelement i europeisk sikkerhet og forsvarspolitikk.

Hovedkvarteret ligger i Strasbourg.

Commander: LtGen (ESP) Alfredo Ramirez-Fernandez

## Eksterne lenker
*
Bonitet

**Bonitet** brukes i skogbruket som et uttrykk for markas evne til å produsere trevirke. I norsk skogbruk brukes H40-systemet for å angi skogens bonitet.

H40-systemet angir trærnes overhøyde på voksestedet ved 40-års brysthøydealder (alder etter at treet har nådd 1,3 meter). Det forutsetter optimalt stell. Fordi trærne frem til brysthøyde er svært lett påvirkelige.

Bonitet 17 indikerer at overhøyden i bestandet vil være 17 meter ved 40 års brysthøydealder. Således vil høy bonitetsverdi angi stor produksjonsevne. Forbokstav G (for eksempel G17) brukes om gran og F om furu.

Produksjonsevnen i skog uttrykkes som tilvekst målt i antall kubikkmeter per hektar per år:

m3/ha/år

Produksjonsevnen er et uttrykk for boniteten på stedet. 

## Tilvekst

Men bonitetsklassen sier også mye om hvor mye tilvekst en får i skogen, når det er optimale forhold.

## Vegetasjonstyper

Når en ser på undervegetasjonen i skogen, får en også et bilde av boniteten. Dette er fordi mange planter har sine krav til hvilken næringstilgang det er i jordsmonnet. Derfor kan en også bruke vegetasjonen i en skog, til å se hvilken bonitet skogen har. I den listen nedenfor starter en på høy bonitet med **høystaudetype**, og boniteten synker ved hver vegetasjonstype nedover.
* **Høystaudetype** - mjødurt, skogstorkenebb, firblad, enghumleblom, brennesle, tyrihjelm og turt.
* **Lavurttype** - markjordbær, skogfiol, blåveis, legevintergrønn, småmarimjelle, hengeaks og fingerstarr.
* **Storbregnetype** - skogburkne, skogstjerneblom, skogsnelle og myske. 
* **Småbregnetype** - fugletelg, hengeving og geittelg, men kan ha innslag av blåbær, gjøkesyre og hvitveis.
* **Blåbærtype** - blåbær, skogstjerne, maiblom, hårfrytle og smyle.
* **Bærlyngstype** - tyttebær og blåbær dominerer, men en kan også finne innslag av myk–, stiv kråkefot, stormarimjelle, furuvintergrønn og innslag av røsslyng.
* **Røsslyngtype** - røsslyng, blokkebær og krekling
* **Lavtype** - her dominerer lavarter som reinlav (lys og mørk) og hvitkrull, men også saltlav, islandslav og skjoldlav.

## Referanser


## Litteratur

*
Spedbarnsdødelighet

**Spedbarnsdødelighet** er et begrep som brukes om antallet barn under ett år som dør per 1000 fødte. 

Spedbarnsdødelighet er generelt ansett som en god indikator for helsevesenets kvalitet. Spedbarnsdødeligheten har falt både i rike og fattige land i løpet av det 20. århundre, men generelt sett er spedbarnsdødeligheten høyere i fattigere land.  Rike land har generelt råd til bedre helsetjeneste og medisiner, som påvirker spedbarnsdødeligheten. For eksempel hadde Afghanistan i 2024 verdens høyeste spedbarnsdødelighet med 101,3 dødsfall per 1000 levendfødte, mens Norge bare hadde 1,8 døde/1000.

## Referanser
Grethe Fossli

**Grethe Fossli** (født 21. desember 1954 i Bærum) er en norsk politiker (Ap).
Hun ble innvalgt på Stortinget fra Akershus i 1993.

## Stortingskomitéer
* 2001–2005 medlem av Næringskomitéen.
* 2001–2005 medlem av Valgkomitéen.
* 1997–2001 sekretær for Forsvarskomitéen fra 28. mars 2000.
* 1997–2001 medlem av Forsvarskomitéen til 28. mars 2000.
* 1997–2001 medlem av Den utvidede utenrikskomitéen fra 22. mars 2000.
* 1997–2001 varamedlem av Valgkomitéen.
* 1993–1997 medlem av Familie-, kultur- og administrasjonskomitéen.

## Eksterne lenker
* 
*
André Kvakkestad

**André Kvakkestad** (født 28. oktober 1971 i Oslo)
er en norsk advokat og politiker. Han ble innvalgt på Stortinget i 2001 for FrP, men ble ikke gjennominert av Akershus Frp. Ifølge Kvakkestad pga. hans homofile legning. 
Han var vararepresentant fra 1997.

Etter kommunestyrevalget 2011 ble Kvakkestad valgt til varaordfører i Ski kommune.

## Stortingskomitéer
* 2001–2005 medlem av Justiskomitéen.

## Referanser


## Eksterne lenker
* 
* kvakkestad.com – Hjemmeside
Kjell Engebretsen

**Kjell Engebretsen** (født 29. april 1941 i Oslo) er en norsk politiker (Ap).
Han ble innvalgt på Stortinget fra Akershus i 1993.

## Stortingskomitéer
* 2001&ndash;2005 andre nestleder i Kontroll- og konstitusjonskomitéen.
* 2001&ndash;2005 varamedlem av Den utvidede utenrikskomitéen.
* 2001&ndash;2005 varamedlem av Valgkomitéen.
* 1997&ndash;2001 medlem av Utenrikskomitéen.
* 1997&ndash;2001 medlem av Den utvidede utenrikskomitéen.
* 1993&ndash;1997 medlem av Finanskomitéen fra 11. januar 1996.
* 1993&ndash;1997 medlem av Kirke-, utdannings- og forskningskomitéen til 11. januar 1996.
* 1993&ndash;1997 varamedlem av Valgkomitéen fra 17. januar 1996.
* 1993&ndash;1997 varamedlem av Den forberedende fullmaktskomitéen fra 19. juni 1997.

## Referanser


## Eksterne lenker
*
Julie Christiansen

**Julie Christiansen** (født 19. mars 1968 i Harstad) er en norsk utenrikspolitisk forsker, statstjenestekvinne og politiker (H) fra Oppegård. Hun var stortingsrepresentant for Akershus fra 2001 til 2005.

## Liv og virke
Hun gikk Oppegård videregående skole og ledet så Norges Gymnasiastsamband og OBESSU. Hun var medlem av Oppegård kommunestyre fra 1988 til 1995 og nestleder i Unge Høyre fra 1990 til 1994.

Hun er cand.mag. med mellomfag i statsvitenskap og grunnfag i sosialøkonomi og idéhistorie fra Universitetet i Oslo fra 1994 og cand.polit. med hovedfag i statsvitenskap fra 2007.

Hun var stipendiat i Den norske atlanterhavskomité før hun i 1998 ble ansatt som utenrikspolitisk rådgiver for Høyres stortingsgruppe. Hun var også nestleder i Europabevegelsen i Norge fra 1999 til 2001. Fra 2001 til 2005 var hun innvalgt på Stortinget og medlem av Stortingets utenrikskomité.

Siden 2009 har hun vært seniorrådgiver, senere spesialrådgiver for internasjonalt samarbeid i Norges forskningsråd. Hun var styremedlem i Redd Barna fra 2007 til 2011.

## Referanser


## Eksterne lenker
*
Siri Hall Arnøy

**Siri Hall Arnøy** (født 28. november 1978 i Oslo) er en norsk tidligere politiker (SV).

Hun ble innvalgt på Stortinget fra Akershus i 2001, men falt ut ved valget i 2005. Fra oktober 2005 til januar 2006 var hun politisk rådgiver for finansminister Kristin Halvorsen. Hun var en av feministene bak et opprop for en inkluderende feminisme.

## Stortingskomitéer
* 2001&ndash;2005 medlem av Kontroll- og konstitusjonskomitéen.

## Referanser


## Eksterne lenker
*
Morten Høglund

**Morten Høglund** (født 16. juli 1965 i Ski) er en norsk utenrikstjenestemann og tidligere politiker (FrP).

Fra 1990 til han ble stortingsrepresentant i 2001, arbeidet han i Fremskrittspartiets hovedorganisasjon og stortingssekretariat. Høglund hadde også kommunalpolitiske verv. Han var varaordfører i Ski 1989–1991 og i Asker 1995–2003.

Høglund var stortingsrepresentant for Akershus 2001–2013. Han var medlem av Stortingets utenrikskomité, leder for parlamentarikerforsamlingen i Arktisk råd og observatør i Arktis-gruppen i Europaparlamentet.

Deretter hadde Høglund et kort mellomspill som spesialrådgiver for Arktis i Utenriksdepartementet, utnevnt av daværende utenriksminister Espen Barth Eide. Etter dannelsen av Solberg-regjeringen høsten 2013 ble Høglund statssekretær i Utenriksdepartementet. Han fratrådte som statssekretær i 2015.

I 2017 ble han ambassadør ved Norges faste delegasjon til ASEAN i Jakarta.

## Referanser


## Eksterne lenker
* 
* 
*